PATVIRTINTA

Kauno rajono savivaldybės tarybos

2024 m. kovo 28 d. sprendimu Nr. TS-127

**KAUNO R.** **GARLIAVOS LOPŠELIO-DARŽELIO „UOSIUKAS“**

**2023 METŲ VEIKLOS ATASKAITA**

**VADOVO ŽODIS**

Patvirtinta Kauno r. Garliavos lopšelio-darželio „Uosiukas“ ikimokyklinio ugdymo programa.

Parengta 2024–2028 m. sveikatos stiprinimo programa. Nacionalinis sveikatą stiprinančių mokyklų tinklas ir aktyvių mokyklų veiklos koordinavimo komisija įvertinusi sveikatos stiprinimo programą pripažino lopšelį-darželį sveikatą stiprinančia mokykla. Lopšeliui-darželiui įteiktas pažymėjimas, sveikatą stiprinančios mokyklos vėliava ir tai žyminti lentelė.

2023 m. lopšelyje-darželyje 5 proc. padidėjo ugdytinių skaičius. Papildomai įsteigti švietimo pagalbos specialistų etatai: mokytojo padėjėjo darbui su spec. poreikių vaiku, logopedo ir specialiojo pedagogo.

Pasirašytos 6 bendradarbiavimo sutartys su Kauno r. savivaldybės viešąja biblioteka, Garliavos kultūros centru, Mastaičių mokykla-daugiafunkciu centru, VŠĮ „Tikra mityba“ (projektas „Sveikatiada“), VŠĮ „Tornado“ krepšinio mokykla, VŠĮ „Garliavos futbolo klubas“.

Vykdytas plačiojo įsivertinimo auditas. Vertintose srityse „Vaiko gerovė“, „Ugdymasis“, „Ugdymo(si) aplinka“, „Ugdymo strategijos“, „Pasiekimų vertinimas ir ugdymo planavimas“, „Bendradarbiavimas su vaikų šeimomis“, „Besimokančios organizacijos kultūra“, išreikštas respondentų pasitikėjimas ir pozityvus vertinimas. Visose vertintose srityse pasiektas 3 lygis.

Parengtos naujos lopšelio-darželio veiklą reglamentuojančios tvarkos: viešųjų pirkimų organizavimo ir vidaus kontrolės tvarkos aprašas, vaikų apžiūros dėl asmens higienos tvarkos aprašas, ikimokyklinio ir priešmokyklinio amžiaus vaikų adaptacijos tvarkos aprašas, ikimokyklinio amžiaus vaikų ugdymo(si) pasiekimų ir pažangos vertinimo tvarkos aprašas, vaikų nelaimingų atsitikimų tyrimų, registravimo ir apskaitos tvarkos aprašas, viešųjų pirkimų organizavimo ir vidaus kontrolės tvarkos aprašas, veiksmų planas, gavus grasinantį pranešimą telefonu, elektroniniu paštu arba kitu būdu, vaikų nenorinčių poilsio metu miegoti pietų miego, užimtumo organizavimo tvarka.

**MOKYKLOS METINIO VEIKLOS PLANO ĮGYVENDINIMO ANALIZĖ**

|  |  |
| --- | --- |
| Tikslai, uždaviniai | Atlikti darbai, veiklos rezultatų kiekybiniai ir kokybiniai rodikliai |
| **1. Tikslas. Kryptingai plėtoti ugdymo(si) kokybę užtikrinant saugią ir atvirą naujovėms ugdymo įstaigą, taikant inovatyvius ugdymo(si) metodus.** |
| 1.Uždavinys.Siekti vaiko gerovės stiprinant sveikos mitybos, fizinio aktyvumo, socialinio-emocinio raštingumo įgūdžius, dorinių ir tautinių vertybių puoselėjimą. | Parengtas ir patvirtintas lopšelio-darželio „Uosiukas“ tradicinių renginių planas. Visi numatyti plane renginiai įgyvendinti 100 proc.Organizuoti ne mažiau 23 renginiai. Šventėse, projektuose, akcijose, parodose dalyvavo 90 proc. ugdytinių. Veiklų sklaidos tikslais informacija apie įstaigos organizuojamus renginius, projektus, akcijas, šventes talpinama internetiniame lopšelio-darželio [www.uosiukas.lt](http://www.uosiukas.lt) tinklalapyje. Informacijos sklaida apie įvykusius renginius svetainėje patalpinta 57 kartus. Organizuota ir dalyvauta 14 sveikos mitybos, fizinio aktyvumo, socialinio-emocinio raštingumo įgūdžius stiprinančių veiklų. Suorganizuota ir dalyvauta ne mažiau 15 dorinių ir tautinių vertybių puoselėjimą propaguojančių renginių. Įsigytos 2 (įstaiga jau turi 4 programas) socialinių-emocinių įgūdžių ugdymo programos „Kimochis“ metodinės priemonės. Ši programa įgyvendinama 4 grupėse. Veiklose dalyvauja 32 proc. ugdytinių.Parengta ir įgyvendinta vaikų ir jaunimo socializacijos ir psichoaktyvių medžiagų vartojimo programa „STEAM metodas – ugdymo(si) galimybė“. Programos veiklose dalyvavo visi 100 proc. ugdytinių, iš jų 35 ugdytiniai turintys specialiuosius ugdymosi poreikius. Kokybiškam programos įgyvendinimui skirta finansinė pagalba sudarė galimybę plėtoti STEAM metodą, įtraukiant visus ypatingų poreikių ir gebėjimų turinčius ugdytinius, siekiant kokybiško ugdymo(si) galimybių. Įgyvendinus šį projektą bendruomenėje suformavome inovatyvias edukacines aplinkas, kuriose ugdytiniams norisi veikti, atrasti, pažinti, patirti naujų pojūčių ir įgyti trūkstamų žinių. Parengta 2024–2028 m. Sveikatos stiprinimo programa. Įgyvendinta integruota prevencinė fizinio aktyvumo veikla „Vienas, du, sportuojame kartu“, kurioje dalyvavo 77 proc. ugdytinių.70 proc. ugdytinių įgijo žinių apie sveiką gyvenseną ir stiprino savo sveikatą dalyvaudami sporto šventėje „Sportuokime kartu“.73 proc. ugdytinių šokdami ir stiprindami savo sveikatą paminėjo Tarptautinę šokio dieną. Aktyvios sporto treniruotės rengiamos ir lopšelio-darželio koridoriuose. Surengta sportinė pramoga „Judrusis koridorius“, kuriame fizinius pratimus atliko ir sportinius gebėjimus lavino 76 proc. ugdytinių. Surengtos 54 ryto mankštos, kuriose dalyvavo 66 proc. ugdytinių ir 30 proc. tėvų. Sportines ryto mankštas vaikams vedė ugdytinių tėvai. Lopšelis-darželis jau antrus metus aktyviai dalyvauja respublikiniuose projektuose „Futboliukas“ ir „Mažųjų žaidynės“. Projektuose dalyvauja 35 proc. lopšelio-darželio ugdytinių.Įstaiga prisijungė prie respublikinio sveikatą stiprinančio projekto „Sveikatiada“. Projekto veiklose dalyvauja 75 proc. ugdytinių. Fizinį vaikų aktyvumą ir sveikatingumą skatinančiose lopšelio-darželio veiklose dalyvauja 100 proc. ugdytinių.Parengti 3 lankstinukai tėvams/globėjams „Atsakomybės pagal vaiko amžių“, „Vaikų adaptacija lopšelyje-darželyje“, „Vaikų elgesys skirtingais amžiaus tarpsniais“. |
| 2.Uždavinys.Skatinti pedagogų profesinį augimą orientuojantis į įtraukiojo ugdymo proceso tobulinimą dalijantis gerąja patirtimi bei taikant inovatyvius ugdymo metodus. | Ikimokyklinio ugdymo mokytojams, mokytojų padėjėjams, mokytojų padėjėjams darbui su specialiųjų ugdymosi poreikių vaiku ir pagalbos mokiniui specialistams suorganizuotas seminaras „Mokytojų, mokytojų padėjėjų ir švietimo pagalbos specialistų tarpusavio partnerystės samprata, veiksmai ir metodikos integruojant ypatingus vaikus į bendro ugdymo grupę/klasę“. Seminare savo kompetencijas patobulino 81 proc. pedagogų, pagalbos mokiniui specialistų ir 38 proc. mokytojų padėjėjų ar padėjėjų darbui su specialiųjų poreikių vaikais.62 proc. mokytojų, 32 proc. mokytojų padėjėjų ir padėjėjų darbui su spec. ugdymosi poreikių vaikais dalyvavo seminare „SUP vaikai, ikimokyklinis, priešmokyklinis amžius – įtraukties procesas“.10 proc. mokytojų dalyvavo metodinėje dienoje „Mokytojų bendradarbiavimas siekiant įtraukaus, visiems vaikams prieinamo ir sėkmingo ugdymosi. Sėkmės istorijos“. Pavaduotoja ugdymui dalyvavo seminare „Vaiko gerovės komisijos veikla įtraukiojo švietimo kontekste“ ir apskritojo stalo diskusijoje su Kauno r. ikimokyklinio ugdymo įstaigų direktorių pavaduotojais ugdymui „Įtraukiojo ugdymo iššūkiai ir galimybės“. 82 proc. mokytojų tobulino savo kompetencijas dalyvaudami mokymuose apie specialiųjų ugdymo(si) poreikių turinčių vaikų atpažinimą, pagalbos jiems teikimą ir universalaus dizaino mokymo(si) principus. 10 proc. ikimokyklinio ugdymo mokytojų skaitė pranešimus metodinėje grupėje ir dalyvavo tarptautinėse mokslinėse-praktinėse konferencijose „Menas, dizainas, kalbos ugdymas ir socialinis darbas: teorijos ir praktikos inovacijos“, „Idėjų forumas 2023“, „STEAM metodas ikimokyklinėje įstaigoje, siekiant sėkmingos įtraukties“, „STEAM – įtraukiojo ugdymosi galimybė“, „STEAM metodas ugdymo veiklose“, stendinis pranešimas „Patyriminis ugdymas, galimybė kurti, atrasti, pažinti“.Parengtos ir atnaujintos 6 pritaikytos ugdymo programos vaikams turintiems specialiųjų ugdymo(si) poreikių. Įsigyti 3 metodinės medžiagos „Bendraukime paveikslėliais“ komplektai darbui su specialiųjų poreikių vaikais. Įgyvendinta prevencinė veikla specialiųjų ugdymosi poreikių turintiems ugdytiniams „Spalvotas mano pasaulis“. Veiklose dalyvavo 13 ugdytinių, turinčių labai didelių, didelių ar vidutinių specialiųjų ugdymosi poreikių. Suorganizuotos 2 atviros ugdomosios veiklos įstaigos mokytojams ir 3 gerosios patirties sklaidos veiklos Kauno rajono ikimokyklinio ir priešmokyklinio ugdymo mokytojams. Savo gerąją patirtimi dalijosi 24 proc. mokytojų. Aktyviai įgyvendinamos STEAM ugdymo idėjos ikimokyklinėse ir priešmokyklinėse grupėse, kurios atsispindi trumpalaikiuose savaitės planuose el. dienyne „Mūsų darželis“. 6 grupėse įrengti STEAM tyrinėjimų kampeliai. |
| **2. Tikslas. Skatinti tvarius santykius tarp ugdytinių šeimų, bendruomenės, socialinių partnerių, kuriant pozityvų santykį ugdymo(si) procese ir įstaigos veikloje.** |
| 1.Uždavinys.Pedagogų veiklos plėtojimas bendraujant ir bendradarbiaujant su ugdytinių tėvais (globėjais), siekiant pažinti šeimos kultūrines vertybes. | Surengtas bendras projektas visoms darželio ugdytinių šeimoms „STEAM kartu su šeima“. Bendruomenės veiklose dalyvavo 78 proc. ugdytinių ir 70 proc. jų tėvų.Sėkmingai gyvendintas tėvų į(si)traukimo į ugdomąsias veiklas projektas „Geriau pažinkime vieni kitus“. Įvyko 40 veiklų, kuriose savo profesiją, pomėgius ar kitas veiklas pristatė 20 proc. tėvų. Įgyvendintas respublikinis ikimokyklinių ir priešmokyklinių ugdymo įstaigų projektas „Pagalba ir tarpusavio pasitikėjimu grįstas šeimos ir darželio bendradarbiavimas, laiduojantis sėkmę ugdant vaiko asmenybę“. Į projekto veiklas įsitraukė 88 mokytojai iš 58 Lietuvos Respublikos ikimokyklinio ir priešmokyklinio ugdymo įstaigų.Įgyvendintas respublikinis ikimokyklinių ir priešmokyklinių ugdymo įstaigų projektas „Kur gimę, kur augę“ susilaukė sėkmės ir didelio pedagogų susidomėjimo. Šiame projekte dalyvavo 119 dalyvių iš visos Lietuvos Respublikos ikimokyklinių ir priešmokyklinių ugdymo įstaigų.Organizuoti teminiai renginiai, projektai, kūrybinių darbų parodos, akcijos, įtraukiant ugdytinių tėvus. Įgyvendinti 6 bendri renginiai kartu su ugdytinių tėvais: „Gurgu Gurgu į Kaziuko turgų“, šeimos dienai paminėti skirta šventė „STEAM kartu su šeima“, mokslo metų ir žinių diena „Sveikas, darželi, aš vėl sugrįžau!“, popietės „Laukiame šv. Kalėdų“, parodos „Obuoliukai obuoliai“, „Moliūgų fiesta“, „Tolerancijos žibintas“. Į organizuojamas veiklas įsijungė 76 proc. ugdytinių tėvų.  |
| 2.Uždavinys.Plėtoti bendravimą ir bendradarbiavimą su socialiniais partneriais. | Pasirašytos 6 bendradarbiavimo sutartys su Kauno r. savivaldybės viešąja biblioteka, Garliavos kultūros centru, Mastaičių mokykla-daugiafunkciu centru, VŠĮ „Tikra mityba“ (projektas „Sveikatiada“), VŠĮ „Tornado“ krepšinio mokykla, VŠĮ „Garliavos futbolo klubas“. Minint sąmoningumo mėnesį „BE PATYČIŲ“ ir bendradarbiaujant su socialiniais partneriais surengtos, bendradarbiavimo akcijos „AŠ+TU=MES“ , „Duok draugui ranką“ su Garliavos lopšeliu-darželiu „Obelėlė“. Veiklose dalyvavo 20 proc. lopšelio-darželio ugdytinių. Suorganizuoti 2 bendradarbiavimo renginiai kartu su Noreikiškių lopšeliu-darželiu „Smalsutis“ vaikų gynimo dienai ir kaimynų dienai paminėti bei akcija „Kalėdų paštas“. Veiklose dalyvavo 21 proc. ugdytinių. Organizuotas bendras Kauno r. sveikatą stiprinančių mokyklų renginys „Sveikatos banga“, 9 proc. ugdytinių dalyvavo muzikinėje šventėje „Šokio ritmu“. 92 proc. mokytojų dalyvavo bendradarbiavimo renginyje su Garliavos kultūros centru „Folkloras – vaikų ugdymo priemonė“ ir patobulino kompetencijas. Surengta Kauno rajono Garliavos zonos bendradarbiaujančių ugdymo įstaigų apskritojo stalo diskusija „Kaip atlikti vidaus ugdymo kokybės įsivertinimą ir pasirengti išorės vertinimui“. Suorganizuotas Kauno rajono ikimokyklinio ugdymo įstaigų pavaduotojų ugdymui metodinės veiklos grupės pasitarimas apie atnaujintą priešmokyklinio ugdymo programos įgyvendinimą. Pasitarime dalyvavo 20 pavaduotojų ugdymui. 30 Kauno rajono mokytojų, pavaduotojų ugdymui, vadovų, dalyvavo ir stebėjo atviras veiklas organizuotoje ikimokyklinio ir priešmokyklinio ugdymo pedagogų metodinėje dienoje „STEAM metodas – įtraukiojo ugdymo galimybė“.  |
| **3. Tikslas.** **Modernizuoti edukacines erdves, kuriant inovatyvias, skatinančias veikti ugdymo(si) aplinkas.** |
| 1.Uždavinys.Kurti ugdymą(si) stimuliuojančias aplinkas. | Įsigytos 2 socialinių-emocinių įgūdžių ugdymo programos „Kimochis“ metodinės priemonės. Šioje programoje dalyvauja ir socialinius-emocinius įgūdžius lavina 32 proc. ugdytinių. Parengtos ir metodinėje mokytojų grupėje pristatytos 5 metodinės priemonės: „Noriu suprasti...“, „Uosiuko kostiumas“, „Gimtadienių kalendorius“, daugiafunkcinė muzikinė priemonė „Toninis mušamasis instrumentas“, didaktinis stalo žaidimas „Pažink spalvas“. 12 grupių įrengtos nusiraminimo erdvės – mini sensoriniai kampeliai, kuriems įsigytos specialiosios mokymo(si) ar techninės priemonės: 12 vnt. šviečiančių pluošto lempos, 6 vnt. šviečiantys statymo kubeliai, 12 vnt. Tornado efekto lempų, 15 vnt., garsą sulaikančių ausinių, 12 vnt. magnetinių piešimo lentų, 12 vnt. magnetinių konstruktorių, 14 vnt. konstruktorių, 6 vnt. kilimų, 4 vnt. sėdmaišių, 3 vnt. šviečiančių girliandų. Skaitmeninių kompetencijų ugdymui priešmokyklinio ugdymo grupėje įsigyta ir įrengta interaktyvi lenta, 20 planšetinių kompiuterių, 2 vnt. nešiojamų kompiuterių. Metodiniame mokytojų kambaryje sumontuotas TV ekranas. Įsigyti 2 vnt. magnetinių blokelių komplektų vaikų pažinimo, komunikavimo, socialinės, emocinės ir sveikatos saugojimo kompetencijoms bei inžineriniams gebėjimams ugdyti.  |
| 2.Uždavinys.Gerinti edukacines erdves, atsižvelgiant į ugdytinių poreikius. | Plečiant edukacinių erdvių įvairovę lopšelio-darželio aplinkoje ir lavinant ugdytinių pažinimo, sveikatos saugojimo kompetencijas pasodinta 10 vaismedžių (koloninės obelys, kriaušės, trešnės). Įrengta 12 vnt. pakeliamų daržo lysvių. Įrengti 6 suolai lauko žaidimų aikštelėse. Įsigyti du stovai dviračiams. Laiptinėse įrengtos dvi lauko daiktų laikymo erdvės. Saugumo užtikrinimui sumontuota 9 vnt. vaizdo kamerų (1–2 aukšto koridoriuose, laiptinėse, salėje, ūkinėse patalpose).  |

**VEIKLOS RODIKLIAI**

|  |  |
| --- | --- |
| Rodiklis | Mokykloje |
| Bendras mokinių skaičius | 231 |
| Iš jų: |  |
| Ikimokyklinio ugdymo mokiniai | 212 |
| Priešmokyklinio ugdymo mokiniai | 19 |
| Nepatenkintų prašymų skaičius (pirmu pasirinkimu) spalio 1 d. | 125 |
| Specialiųjų ugdymosi poreikių turinčių mokinių skaičius | 90 |
| Specialiųjų ugdymosi poreikių turinčių mokinių dalis (proc.) | 38,96 proc. |
| Negalią turinčių mokinių dalis nuo mokinių, turinčių specialiųjų ugdymosi poreikių (išskyrus dėl išskirtinių gabumų), ugdomų integruotai mokykloje | 11,11 proc. (10 vaikų) |
| Darbuotojai | Skirtų etatų skaičius | Užimtų etatų skaičius | Darbuotojų skaičius |
| Direktorius | 1 | 1 | 1 |
| Pavaduotojas ugdymui | 1 | 1 | 1 |
| Pavaduotojas ūkio reikalams (ūkvedys) | 1 | 1 | 1 |
| Ikimokyklinio ugdymo mokytojai | 18,7 | 18,7 | 19 |
| Priešmokyklinio ugdymo mokytojai | 1,7 | 1,7 | 2 |
| Meninio ugdymo mokytojas | 1,2 | 1,2 | 1 |
| Nepedagoginiai darbuotojai  | 25 | 25 | 27 |
| Mokytojų, dirbančių pilnu (ir didesniu) etatu, dalis (proc.) | 75 proc. |
| Aukštos kvalifikacijos mokytojų (metodininkų ir ekspertų) skaičius | 2 |
| Aukštos kvalifikacijos mokytojų (metodininkų ir ekspertų) dalis (proc.) | 10 proc. |
| KOMENTARAS *(apie personalą)**Sudėtinga atrasti turinčius reikiamą ar aukštą kvalifikaciją mokytojus, todėl daugelis mokytojų dirba padidintu krūviu.*  |
| Švietimo pagalbos specialistai | Skirtų etatų skaičius | Užimtų etatų skaičius | Darbuotojų skaičius |
| Logopedas | 1,5 | 1,0 | 2 |
| Specialusis pedagogas | 0,25 | 0 | 0 |
| Psichologas  | 0,5 | 0,5 | 1 |
| Mokytojo padėjėjai spec. poreikių vaikams | 4 | 4 | 4 |
| KOMENTARAS *(apie švietimo pagalbos specialistus)* *Daugėjant specialiuosius poreikius turinčių vaikų jaučiamas psichologo etato stygius. Nuo 2023 m. rugsėjo 1 d. įstaiga papildomai yra gavusi logopedo (0,5) ir spec. pedagogo (0,25) etatų dalis, tačiau iki šiol atrasti norinčių ir turinčių reikiamą kvalifikaciją pedagogų nepavyko.*  |
| Mokyklos mokymo lėšos (Eur) | 437700,00 |
| Mokyklos aplinkos lėšos (Eur) | 912460,00 |
| Mokymo lėšos, tenkančios vienam mokiniui (Eur) | 1903,04 |
| Aplinkos lėšos, tenkančios vienam mokiniui (Eur) | 3967,22 |
| Mokymo ir aplinkos lėšos, tenkančios vienam mokiniui (Eur) | 5870,26 |
| Specialiosios lėšos (tėvų įnašai edukacinėms erdvėms ir paramos lėšos) (Eur) | 126255 (iš jų 27532 Eur tėvų įnašai ugdymo aplinkų gerinimui) |
| Mokymo lėšos, panaudotos mokymo priemonėms įsigyti, tenkančios vienam mokiniui (Eur) | 52,35 |
| KOMENTARAS *(apie lėšas)**Gauta paramos 1,2 proc. 2296,77 Eur.*  |

**PROBLEMOS IR JŲ SPRENDIMAI**

|  |  |  |  |
| --- | --- | --- | --- |
| Eil. Nr.  | Problema | Problemai spręsti taikytos priemonės | Jeigu neišspręsta, kokių tolesnių veiksmų bus imamasi |
| 1. | - | - | - |

**INFORMACIJA APIE VADOVAUJAMAS PAREIGAS EINANČIŲ ASMENŲ ATLYGINIMĄ PER ATASKAITINIUS METUS**

**Garliavos lopšelis-darželis „Uosiukas“**

Eur, ct

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. Nr. | Pareigų (pareigybės) pavadinimas | Bazinis atlyginimas  | Priemokos | Priedai | Premijos | Kitos išmokos | Iš viso |
| 1 | 2 | 3 | 4 | 5 | 6 = 1 + 2 + 3 + 4 + 5 |
| 1. | Direktorius | 40910,08 | 1518,70 | - | - | - | 42428,78 |
| 2. | Direktoriaus pavaduotojas ugdymui | 35124,08 | 839,00 | - | 600,00 | - | 36563,08 |
| 3. | Direktoriaus pavaduotojas ūkiui | 22292,96 | 901,29 | - | 500,00 | - | 23694,25 |

**Pastabos:**

1. Nurodomos sumos, neatskaičius mokesčių.

2. Jei buvo išmokėtos kitos išmokos, po lentele paaiškinama, kokio pobūdžio (už ką) išmokos buvo išmokėtos.

––––––––––––––––––––